Document ID: 31997R1566

ΚΑΝΟΝΙΣΜΟΣ (ΕΚ) αριθ. 1566/97 ΤΗΣ ΕΠΙΤΡΟΠΗΣ της 1ης Αυγούστου 1997 σχετικά με παρέκκλιση από τον κανονισμό (ΕΚ) αριθ. 762/94 για τις λεπτομέρειες του κανονισμού (ΕΟΚ) αριθ. 1765/92 του Συμβουλίου όσον αφορά την παύση καλλιέργειας γαιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1422/97 (2), και ιδίως το άρθρο 12,
Εκτιμώντας:
ότι ο κανονισμός (ΕΚ) αριθ. 762/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2930/95 (4), καθορίζει τις λεπτομέρειες εφαρμογής του κανονισμού (ΕΟΚ) αριθ. 1765/92 όσον αφορά την παύση καλλιέργειας γαιών και προβλέπει, συγκεκριμένα, ότι οι εκτάσεις που έχουν παύσει να καλλιεργούνται πρέπει να παραμένουν υπό καθεστώς παύσης καλλιέργειας τουλάχιστον έως τις 31 Αυγούστου 7
ότι ορισμένες περιφέρειες της Κοινότητας επλήγησαν κατά τη διάρκεια του Ιουλίου 1997 από πλημμύρες εξαιρετικής έντασης 7 ότι το γεγονός αυτό καθιστά δυσχερή τη βόσκηση των ζώων στους συνήθεις χόρους 7 ότι είναι επομένως επιθυμητό να εξευρεθούν προσωρινές εναλλακτικές λύσεις για τη στέγαση και τη διατροφή των ζώων 7 ότι η χρησιμοποίηση των γαιών που έχουν παύσει να καλλιεργούνται στο πλαίσιο του καθεστώτος των αροτραίων καλλιεργειών θα μπορούσε να ανακουφίσει την κατάσταση αυτή 7 ότι πάντως ενδείκνυται να προβλεφθούν μέτρα με στόχο να εξασφαλιστεί ότι οι εν λόγω γαίες δεν χρησιμοποιούνται με σκοπό το κέρδος 7
ότι είναι επομένως αναγκαίο να προβλεφθεί παρέκκλιση από τον κανονισμό (ΕΚ) αριθ. 762/94, με ισχύ από τις 23 Ιουλίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών, λιπαρών ουσιών και αποξηραμένων ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1997/98 και κατά παρέκκλιση από το άρθρο 3 παράγραφοι 3 και 4 δεύτερη περίπτωση του κανονισμού (ΕΚ) αριθ. 762/94, αντί της 31ης Αυγούστου ως καταληκτική ημερομηνία ορίζεται η 22α Ιουλίου 1997 στις περιφέρειες που αναφέρονται στο παράρτημα του παρόντος κανονισμού.
Άρθρο 2
Τα ενδιαφερόμενα μέλη λαμβάνουν όλα τα αναγκαία μέτρα, ώστε να εξασφαλίζεται ότι οι γαίες που τελούν υπό καθεστώς παύσης καλλιέργειας και τίθενται στη διάθεση των κτηνοτρόφων των αναφερόμενων περιφερειών για να χρησιμοποιηθούν ως βοσκότοποι, δεν χρησιμοποιούνται με σκοπό το κέρδος.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 23 Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 1997.

Labels: 18
19
5
6